**SZABÁLYZAT**

**„Virágos Abonyért 2023.” pályázati felhíváshoz**

1. **A pályázat kiírója:** Abony Város Önkormányzatának Képviselő-testülete
2. **A pályázat célja:** Elsősorban azon abonyi lakosok és szervezetek, intézmények, vállalkozások munkájának nyilvános keretek közötti értékelése, elismerése, akik kiemelkedően sokat tesznek és részt vesznek a város külső megjelenésének szebbé tételében. Ezzel elősegítve és kialakítva egy virágos, környezetbarát, kulturált, esztétikus és vendégváró településképet.
3. **A pályázók köre:** abonyi bejelentett lakcímmel rendelkező magánszemélyek, abonyi székhellyel rendelkező intézmények, abonyi székhellyel vagy telephellyel rendelkező gazdálkodó szervezetek.
4. **Pályázati kategóriák:**

**1. Legvirágosabb Ház** (családi ház, külterületi ingatlanok környezetének ápolása, virágosítása)

**2. Legvirágosabb Intézmény** (közintézmények környezetének fenntartása, ápolása virágosítása)

**3. Legvirágosabb Vállalkozás** (cégek, egyéb jogi személyek, vállalkozások környezetének fenntartása, ápolása, virágosítása.)

1. **A pályázatok elbírálásánál fontos szempontok:**
* Pályázni közterületről bárki által jól látható területtel, vagy az ingatlan előtt található közterülettel lehet.
* A zöldfelület egyes elemeinek összhangja gondozottsága. (A pályázatban megjelölt közterületen parlagfű és egyéb gyomnövény ne legyen!)
* Az udvar, előkert, homlokzat, járdaszegély zöld növényi és virágdíszítése, esztétikai összhatása
* közterület parkosítása, rendezett, ápolt, kulturált összképe, a zöldterület együttes hatása
* az épületek körüli növényi díszítés, virágosítás, környezetszépítő eszközök minősége, összhangja

A pályázat benyújtásánál szükséges a pályázó nyilatkozata, melynek értelmében a pályázatban szereplő terület a tulajdonát (bérletét) képezi, vagy azzal határos közterület.

1. **Pályázat benyújtásának helye, határideje, módja:**

Abonyi Polgármesteri Hivatal, Településfejlesztési Osztály - 2023. július 31., hétfő

**Pályázat elbírálásának határideje:** 2023. augusztus 31.

**Pályázat benyújtásának módja:** A nevezési lapot Abony Város Önkormányzata címére (2740 Abony, Kossuth tér 1.) lehet benyújtani a Polgármesteri Hivatal Településfejlesztési Osztályán beszerezhető vagy a város honlapjáról ([www.abony.hu](http://www.abony.hu)) letölthető formanyomtatványon. Részletek: [www.abony.hu](http://www.abony.hu)

1. A pályázat közzététele az adott év költségvetésének elfogadása után Abony Város honlapján történik, valamint a pályázati adatlap átvehető az Abonyi Polgármesteri Hivatal Településfejlesztési Osztályán.
2. A pályázatok elbírálásáról Abony Város Önkormányzat Képviselő-testülete dönt a Bíráló Bizottság javaslatát figyelembe véve a benyújtási határidő lejártát követő elő ülésén. A Bíráló Bizottság a pályázatokkal kapcsolatos véleményt alkot és azt terjeszti a Képviselő-testület elé. Az öt fős bíráló bizottság előre egyeztetett időpontban megtekinti a pályázatra jelölt házat/közintézményt/vállalkozást, amelyről a megtekintéskor fényképeket is készítenek.
3. Tervezett díjazást az alábbi táblázat rögzíti.

|  |
| --- |
| **TERVEZETT DÍJAZÁS:** |
| **Virágos Abonyért 2023** | **Helyezés** | **Díj megnevezése** | **Díj tervezett értéke (2023. évi költségvetési fedezetigény)** |
| **Legvirágosabb Ház** |
| I. | ajándékutalvány/emléktábla | 25.000 Ft/10.000 Ft |
| II. | ajándékutalvány | 20.000 Ft |
| III. | ajándékutalvány | 15.000 Ft |
| Összesen maximum | **70.000 Ft** |
| **Legvirágosabb Intézmény** |
| I. | ajándékutalvány/emléktábla | 20.000 Ft/10.000 Ft |
| II. | ajándékutalvány | 15.000 Ft |
| III. | ajándékutalvány | 10.000 Ft |
| Összesen maximum | **55.000 Ft** |
| **Legvirágosabb Vállalkozás** |
| I. | ajándékutalvány/emléktábla | 20.000 Ft/10.000 Ft |
| II. | ajándékutalvány | 15.000 Ft |
| III. | ajándékutalvány | 10.000 Ft |
| Összesen maximum | **55.000 Ft** |
| **Különdíj** |
| Bíráló Bizottsági döntés szerint 10.000 Ft/díj legfeljebb 3 db | **30.000 Ft** |
| **Összesen** | **210.000 Ft** |
| **MINDÖSSZESEN** | **210.000 Ft** |